  Майя Бывальцева Азьмуртлэн грантъёсъя фондэзлэн 2020-тӥ арын ортчем нырысетӥ конкурсаз Удмуртиысь 44 ӵектосъёс 35 миллион 200 сюрс манет утӥзы. Со сярысь улосвыл тӧролэн но кивалтэтлэн пресс-службазы ивортэ. Вормисьёс пӧлы элькунысь 5 каръёсысь 13 ёросъёсысь ӵектосъёс шедизы. Азьмуртлэн грантъёсъя фондэз – коммерци луисьтэм огазеяськонъёсмылэсь ӵектосъёссэс быдэстон понна пайдалыко площадка. Удмуртиысь сётэм куриськонъёслэн но вормисьёслэн лыдзы арысь аре йылэ. 2017-тӥ арын нырысетӥ конкурсын 6 вормисьёс 18 миллион 600 сюрс манет басьтӥзы ке, туннэ 44 ӵектосъёс 35 миллион 200 сюрс манетэн. Уката пусйымон, таяз арын вормисьёс пӧлы Быдӟым Атыкай ожысь батыръёс сярысь тодэ ваёнъёсты утёнэн герӟаськем ӵектосъёс шедизы шуыса Александр Бречалов, Удмуртилэн тӧроез14 грантъёс Ижкарысь ӵектосъёс басьтӥзы, быдэн ньыль грнатэн – Сарапул кар, Сьӧлта но Вотка ёросъёс, быдэн куинен – Сарапул но Эгра ёросъёс. Воткаын, Можгаын, Алнаш, Балезино, Красногорск, Сюмси, Ува, Шаркан, Юкаменск, Якшур-Бӧдья но Яр ёросъёсын быдэн одӥг вормисьёс. Вормись ӵектосъёс нылпи спортэз, туризмез, инклюзив дышетонэз азинтонэн, истори но лулчеберет ужрадъёс ортчытонэн герӟаськемын. 2020-тӥ арын Фонлэн нырысетӥ вожвылъяськоназ Удмуртиысь 5 каръёсысь но 16 ёросъёсысь 139 мер огазеяськонъёс 166 ӵектосъёссэс ыстӥзы Кыкетӥ конкурсэ куриськонъёсты 26-тӥ тулыспалысен 31-тӥ южтолэзёзь кутозы. Пыриськыны мылкыд карисьёс понна Ижкарын «Экспертиза»  ортчоз.  Тодэ вайытом, кылем арын Нылкышно творчествоя «Чеберай» марафонлэн ӵектос Азьмуртлэн грантъёсъя фондысьтыз 2 но ӝыны миллион манетлэсь трос басьтӥз. Туэ марафон улсын 20-лэсь трос выль ӵектосъёсты улонэ пыӵатозы. Озьы ик грант чотын Дэбес ёросын но Ижкарын удмурт крезьгурчилы Геннадий Корепанов-Камскийлы сӥзем ужрадъёс ортчизы.  Тегъёс: Мерлык Удмуртия коньдон АлександрБречалов 100ар Азьмуртлэнгрантъёсъяфондэз грантъёс  